Tolong jelaskan mengenai James Hopwood Jeans dalam bahasa jawa

Sir James Hopwood Jeans MA OM FRS DSc ScD LLD () iku sawijining fisikawan, astronom, lan matematikawan Inggris.

Dhèwèké olèh pendhidhikan ing Merchant Taylors' School, Northwood; Wilson's Grammar School; Camberwell; lan Trinity College, Cambridge. Dhèwèké lulus minangka paling apik kaloro (Second Wrangler) ing universitas mau kanggo jurusan matématika (Mathematical Tripos) nalika taun 1898. Dhèwèké banjur mulang ing Cambridge, nanging nalika taun 1904 pindhah menyang Universitas Princeton lan mulang minangka dhosèn matématika terapan. Nalika taun 1910, dhèwèké bali mulang ing Cambridge.

Jeans, bebarengan karo Arthur Stanley Eddington, wujud pangadeg èlmu kosmologi ing Britania Raya. Jeans iku wong pisanan kang duwé spékulasi ngenani kosmologi kaanan tetep nalika taun 1928, dhedhasar hipotesis pangritan matèri kang lumaku terus ing alam semesta. Téyori mau katolak nalika taun 1965, nalika dumadi panemon marang radhiasi kosmik gelombang mikro latar wuri, kang kanthi wiyar ditafsiraké minangka pratandha bakal kanaané Big Bang.

Sajeroning èlmu fisika, istilah instabilitas Jeans lan hukum Rayleigh–Jeans dijenengi dhedhasar jenengé.